Document ID: /roh_data/filtered/fineweb-2-filterrobots_roh.jsonl.gz/11673

Investi en Vossa reputaziun – ed en las perspectivas per il futur d'umans cun paucs daners en il chantun Grischun u l´entira Svizra.
Vus vulais sustegnair cun la donaziun da daners ina chaussa raschunivla? La CartaCulturala è ina partenaria credibla: francada localmain, engaschada socialmain, al puls da la societad. Cun ina donaziun en favur da la CartaCulturala sustegnais Vus umans en Vossa regiun che han paucs daners per viver.
Quests umans – per la gronda part famiglias cun uffants – na pon betg sa prestar numerusas purschidas dal temps liber. Ir a kino u en il museum, la commembranza en il club da ballape, l´instrucziun da flauta u ina furmaziun supplementara – quai n´è betg pussaivel. Grazia als rabats cun la CartaCulturala è quella purschida pajabla.
„Corporate Social Responsibility“ è l´obligaziun voluntara da l´interpresa da surpigliar responsabladad er en l'ambient social. Gugent sustegnain nus Vus en quest connex e discutain cun Vus tge furma d´engaschi che vegn en dumonda per Vus.
CartaCulturala Cuira, Tel.Nr. 081 258 32 58